Klaus Iohannis a primit-o pe Roberta Metsola la Palatul Cotroceni. Cei doi au discutat despre alegerile europarlamentare
Data publicării:
Alegerile europarlamentare din acest an, respectiv importanţa păstrării vocii pro-europene a României la Bruxelles, au reprezentat tema discuţiilor avute miercuri, la Palatul Cotroceni, de şeful statului Klaus Iohannis cu preşedintele Parlamentului European, Roberta Metsola.
"Am avut o întâlnire de substanţă, astăzi, cu preşedintele PE, Roberta Metsola, în marja Congresului PPE de la Bucureşti. Am subliniat importanţa păstrării vocii pro-europene puternice a României în Parlamentul European, mai ales că urmează alegerile cruciale europene", a transmis președintele Klaus Iohannis miercuri, într-o postare pe platforma X.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Roberta Metsola se află la Bucureşti pentru a participa la Congresul PPE.
Miercuri şi joi, peste 2.000 de delegaţi din peste 40 de ţări, printre care se numără preşedintele Comisiei Europene, preşedintele Parlamentului European, şefi de state şi de guverne, preşedinţii de partide şi comisarii europeni care fac parte din familia politică a Popularilor Europeni, se reunesc în congres la Bucureşti.